Man gevonnis wat Gereformeerde Kerk besteel | Maroela Media
Gereformeerde Kerk Potgietersrus (Foto: Francois van der Merwe/Wikimedia Commons)
Kapt. Matimba Maluleke, woordvoerder van die direktoraat vir prioriteitsmisdaadondersoeke (die Valke), het gesê Bello is op 19 Desember in die Mankweng-streekhof tot 12 jaar tronkstraf gevonnis op aanklag van diefstal, sonder die opsie van 'n boete. Hy is ook tot 12 jaar tronkstraf gevonnis op aanklag van bedrog, sonder die opsie van 'n boete. Die vonnisse sal gelyklopend uitgedien word.
"Daar is in Maart 2017 bevind dat R1,6 miljoen uit die bankrekening van die Potgietersrus Gereformeerde Kerk onttrek is. 'n Saak van bedrog is aanhangig gemaak en na die Valke oorgedra vir verdere ondersoek," het Maluleke verduidelik.
"Die Valke se ondersoek het onthul dat iemand op 'n bedrieglike wyse toegang bekom het tot die kerk se bankrekening en die geld is in 'n ander rekening oorgedra wat uiteindelik tot Bello se inhegtenisneming gelei het."